google/wiki40b huggingface dataset:
Slaget ved Roucoux

Slaget ved Rocoux fant sted 11. oktober 1746 som en del av Den østerrikske arvefølgekrig utenfor byen Liège i Belgia og endte med seier til Frankrike over en allianse mellom Habsburgmonarkiet (Østerrike), Storbritannia, Hannover og De forente Nederlandene.

Manøvrer foran slaget

Den franske arméen ble kommandert av marskalk Saxe og arméen til de pragmatiske allierte av fyrst Karl av Lorraine og Østerrike og den britiske generalen Sir John Ligonier. Saxe hadde nesten gjennomført felttoget sitt for å ta Flandern og truet med å invadere Holland. De allierte fant posisjoner ved Liege, med nederlendingene under Waldeck til venstre for Liege og Rocoux, britene og hannoverianerne i midten og østerrikerne til høyre nær elven Jaar

Slaget

Det franske hovedangrepet gikk mot den nederlandske delen på venstreflanken av den allierte linjen mellom Liege og Rocoux, og franskmennene seiret kraftig i tredje angrepet. Etter hvert som franskmennene rykket nærmere startet den allierte linjen å trekke seg tilbake. Østerrikerne på høyreflanken deltok ikke i slaget ennå og gjorde ingen forsøk på å ta initiativet og rykke frem mot den eksponerte franske venstreflanken. Kavaleriet til Lingonier og noen britiske infanterister dannet en baktropp som holdt franskmennene unna mens de trakk seg tilbake. Franskmennene vant slaget og erobret like etter Liege.

Ettervirkning

Dette var den andre av tre store seire for Saxe, etter Fontenoy og før Lauffeld. Franskmennene vant slaget og med å ta Liege fjernet de østerriksk kontroll over Nederlandene
Jens Johan Hjort (1798–1873)

Liv og virke

Etter examen artium 1816 og cand.med. 1822 fra Det Kongelige Frederiks Universitet, fortsatte han som compagnichirurg. Han hadde vært i den Kristiansandske Infanteribrigade fra tidlig 1821, og fortsatte fra 1822 i Artilleribrigaden. Han virket ved de fleste sykehus i nærområdet, som Akershus Amtssykehus, Christiania bys sivile sykehus, Fødselsstiftelsen og Rikshospitalet, der han
ble reservelege 1837 og overlege i 1841 ved hudsykeavelingen.
Fra 1826 var han brigadelege anbefalt av generalkirurg Michael Skjelderup, som var hans lærer på universitetet. Selv etterfulgte Jens ham (Michael) da han ble konstituert generalkirurg i 1847 til 1853.  Hjort foretok studieturer til militære leger i Sverige 1845 og København 1850.
Hjort forsket samtidig videre til en licenciat i 1826 og en dr.med. i 1830, på avhandlingen De functione retinæ Commentatio, altså retina (øyets netthinne). Prøveforelesningen var Om Halvblindhet (amaurosis dimiata).  Han ble promotert den 26. februar 1830, samme dag som Christen Heiberg.
I studietiden var han i «Fysiografisk Forening» med blant andre ham (Heiberg), Christian Boeck og Niels Henrik Abel. I 1826 hadde han ifølge Torolf Elster, etablert «Det Lægevidenskabelige Journal- og Læseselskab» i Christiania, som ble Det norske medicinske Selskab. De utga Eyr fra 1826 til 1837, og fra 1840 Norsk Magazin for Lægevidenskaben der Hjort var i første redaksjonen. Det var også i disse to tidsskriftene han publiserte.
Utover å være øyelege var han også praktiserende i fattigvesenet og befattet seg med radesyke. Hjorts studier fra vestlige Norge i 1832 gjorde at han mente syfilis var en egen sykdom, fem år før den franske  Philippe Ricord fastslo det samme.   I motsetning til Hjort mente Wilhelm Boeck og Daniel Cornelius Danielssen at radesyge var syfilis i enkelte stadier. 
Hjorts teknikk ved syfilis var en derivasjonskur,det å legge et plaster; Boeck og Danielssen ivret for en kvikksølvfri teknikk de kalte syfilisasjon. Danielssen som holdt til i Bergen, var forøvrig i studietiden på 1830-tallet, en elev av brigadelege Hjort.
I 1868 mottok han St. Olavs Orden (ridder). 
Han giftet seg i 1827 med Lovise Augusta Petersen (1798–1837). Blant deres barn var medisinprofessor Johan Storm Aubert Hjort (1835–1905) som også var øyelege og militærlege. Siden gift med Sarine Pauline Bolling (f. 1808).
Operation rädda Danmark

Operation rädda Danmark var en planlagt, men aldri utført svensk militæroperasjon på slutten av andre verdenskrig. Planen gikk ut på at svenske styrker (sammen med danske polititropper som ble utdannet i Sverige under krigen, og den danske brigade) skulle landstige i det av Tyskland okkuperte Danmark i første halvdel av 1945. Men så kapitulerte Nazityskland og dermed også de tyske styrkene i Danmark innen planen rakk å bli satt i verk. Strategisk mål var å besette øya Bornholm og de danske stredene når Det tyske rike var i ferd med å bryte sammen, særlig for å komme en sovjetisk okkupasjon i forkjøpet. I tilfelle Bornholm rakk Sovjetunionen å okkupere øya innen svenskene var klare til innsats.
Sverige hadde gjennom krigsårene klart å ruste opp til en militærstyrke på 500 000 mann (medregnet fremmedstyrker av nordmenn og dansker).

Beskrivelse

Den 4. mai 1945 hadde den svenske hær under generalmajor Carl August Ehrensvärd fattet de siste beslutninger forut for den planlagte svenske invasjon av det østlige Danmark. Planleggingen var blitt innledet allerede rundt juletider i 1943. Invasjonen skulle skje samtidig med et alliert angrep på vestre Danmark. En uke tidligere hadde den amerikanske generalmajor fra United States Army Air Forces og stedfortredende kommandør for U.S. Strategic Headquarters in Europe, Frederick L. Anderson, vesøkt Sverige og drøftet operasjonene med statsminister Per Albin Hansson.
Den planlagte operasjon Rädda Danmark bestod av to deloperasjoner; Rädda Själland og Rädda Bornholm.
For å kunne iverksette planen var det tenkt å benytte 1 158 overveiende små troppetransportfarkoster og rundt 100 marineskip. Fra svensk side skulle to større enheter av divisjonstyrke settes inn. Armekorpset som skulle benyttes bestod av den svenske 1. og 2. divisjon, den 7. motoriserte brigade og den 8. stridsvognbrigade. Dertil kom tallrike mindre enheter, og om lag 4 000 danske soldater som var blitt stridstrent i Sverige. I alt dreide det seg om rundt 60 000 soldaten med var 6 000 kjøretøy. I tillegg kom marine- og flystyrker.
De tyske styrker på Sjælland bestod i det aktuelle tidsrom av ca 28 000 soldater, som hadde forberedt havnene for sprengning. I Helsingør lå et skip som skulle blokkere havnen. Også Københavns havn skulle tyskerne blokkere på lignende måte. De tyske sjøstridskrefter i København bestod av Tysklands eneste to gjenværende krysserne Prinz Eugen og Nürnberg, fire jagere og diverse minesveipere og mineleggere og patruljebåter.
De svenske og danske oppstillinger av tropper i Skåne var i gang, og den tidligst mulige termin for invasjonen var satt til 18. mai 1945. Første angrepsbølge skulle bestå av 6 000 mann og de skulle foreta et overraskelsesangrep på Helsingør-området. Ved Skånes vestkyst var det oppstilt tungt kystartilleri (21 og 15 cm) til ildstøtte. Videre skulle de svenske krigsskip Oscar II og Tapperheten gi ildstøtte. Det svenske flyvåpen skulle gi taktisk støtte fra luften.
Agamer

Utseende

Størrelsen varierer mye hos de ulike artene. Den australske Pogona microlepidota har en kroppslengde på bare 14 cm, mens seiløglen (Hydrosaurus amboinensis) kan ha en totallengde på 145 cm. Alle agamer har et stort, trekantet hode, lang hale og kraftige bein. Mange har skarpe klør for å grave med, eller klatre i trær. Synet er alltid godt, og akkurat som hos kameleoner og iguaner, kan noen arter skifte farge raskt. I motsetning til mange andre øgler, kan agamene ikke kaste halen ved å knekke den mellom to ledd. Noen arter kan derimot kaste halen ved å knekke den i et ledd, men halen vokser da aldri ut igjen. Det er vanlig med hakelapper og hudfolder. Enkelte agamer har svært spesielt utviklede hudfolder, som flygehuden hos flygeagamene, eller kragen til krageagamen. Mange har forstørrede skjell med tagger langs ryggen og på halen, noe som kan gi et eiendommelig utseende.

Levevis

Ulike agamer er tilpasset et liv i alle slags områder med varmt klima. Mange lever i ørkener, men de er også vanlige oppe i trærne i tropiske regnskoger. Noen er delvis akvatiske, og lever i, og ved bredden, av ferskvann. Agamer eter for det meste insekter og andre smådyr, men noen er delvis planteetere. Nesten alle artene legger egg.
Agamer har som regel territorier, og hannene vokter området sitt fra en plass med god utsikt. Forsvar av territoriet skjer ved å gi visuelle tegn til inntrengere. Dette kan gjøres ved fargeskifter, ved å løfte en framfot og bevege den i sirkel, eller ved å vise fram hakelapp eller ryggkam.
UNTAG

UNTAG, formelt United Nations Transition Assistance Group og på norsk også kalt FNs overgangsmyndighet i Namibia, var en fredsbevarende FN-styrke opprettet i april 1989 av FN for å bistå i forberedelsen til Namibias uavhengighet. Operasjonen ble avsluttet da Namibia ble selvstendig 21. mars 1990.
UNTAG hadde i oppdrag å hjelpe FNs spesialrepresentant Martti Ahtisaari i iverksettelsen av uavhengighetsplanen for Namibia, blant annet gjennom å påse overholdelse av våpenhvilen mellom sørafrikanske styrker og SWAPO, demobilisering av væpnede grupper og Sør-Afrikas tilbaketrekning, samt avholdelse av valg. 
På det sterkeste talte UNTAG 4 493 soldater, 1 500 politifolk og en sivil stab på nesten 2 000 internasjonalt og lokalt ansatte. I tillegg kom omkring 1 000 valgobservatører. Norge var blant landene som bidro med personell til operasjonen. Det var første gang norske politifolk deltok i en FN-operasjon.
Birkedal Hartmann

Birkedal Hartmann er et fransk cognachus og er det eneste som er ledet av en norsk statsborger.

Historie

Birkedal Hartmann var det første «norske» cognachuset som etablerte seg i Cognac, i 1887. Det var Halfdan Birkedal Hartmann som den gang reiste til Cognac. Navnet på huset den gang var «Birkedal Hartmann og Hartmann Fils et Freres». 
I 1892 flyttet han fra Cognac til Bordeaux, for å drive med vinhandel. Hans fokus var cognac og vin av høy kvalitet (og pris), og i tillegg drev han med både champagne, rom, vermut, whiskey, og olivenolje. 
I 1940 overtok hans sønn, Poul Mogens Birkedal Hartmann, cognachuset. Under den andre verdenskrig hadde de en lav produksjon, og lagrene var tomme. Poul drev huset til sin død i 1972, og hans sønn, Ivan Birkedal Hartmann tok over. Ivans sønn, Kim Birkedal Hartmann, besluttet etter noen år i ulike virksomheter, å registrere merkenavnet Birkedal-Hartmann i 2002, og til å bli kommersielle agent i 2003. 
Senere, sammen med forhandler Philippe Braastad-Tiffon SARL, (grunnlagt i Jarnac i 1999), lanserte han sitt konjakkmerke  på det norske markedet. Han hadde en viss suksess på det norske markedet med by-konjakkene sine. 
Kim Birkedal Hartmann er født i Målselv i 1955 og bor i Bordeaux, og har bodd 10 år i Norge.
Corrachia leucoplaga

Utseende

En middelsstor (vingespenn ca. 40 millimeter), lysbrun sommerfugl med avrundede vinger. Vingene er ensfarget lysbrune bortsett fra en stor, hvit flekk på forvingen.

Utbredelse

Arten er kjent fra Costa Rica.
Storstreiken i 1905

Storstreiken er den streikebølgen som startet i Russland i oktober 1905 etter nederlaget i den russisk-japanske krig og som spredde seg til Finland.
I Finland varte storstreiken fra 30. oktober til 6. november og lamslo blant annet all virksomhet i fabrikker, embetsverk og skoler. Den politiske situasjonen førte sammen lederne for de ulike politiske leirene, som de konstitusjonelle og sosialistene til samråd. Deretter var streiken et faktum i Helsingfors og den spredde seg videre over landet. Men under streiken begynte samarbeidet å knake i sammenføyningene. De borgerlige ville første og fremst få februarimanifestet opphevet og innkalle en ekstraordinær lantdag for å diskutere representasjonsreformen, mens sosialistene ville sammenkalle en konstituerende forsamling valgt med allmenn og lik stemmerett. Nasjonalgarden som ble dannet under befal av Johan Kock for å opprettholde orden, ble splittet i rødegarden og den borgerlige garden. 
Senatet gikk av 31. oktober, og neste dag godkjente generalguvernør Obolenskij et krav om gjenopprettelse av lovligheten som var utarbeidet av Leo Mechelin og som var rettet til tsaren. Det skriftlige kravet ble fraktet med dampbåten Eläköön til St. Petersburg og ble returnert 4. november som novembermanifestet. Samme kveld førtes de konstitusjonelle drøftinger med Obolenskij. Deres mål var oppnådd. Sosialistene ville derimot fortsette storstreiken. Deres støtte blant befolkning og intellektuelle hadde øket. Men da det ble kjent at regjeringen i St. Petersburg hadde tatt kontrollen begynte streikefronten å svikte. 
Den viktigste følgen av storstreiken var at russifiseringen ble opphevet og at arbeidet med en representasjonsreform ble satt igang. Streiken innebar også en politisk oppvåkning, særlig for arbeiderbevegelsen. Den viste også det russiske imperiets sårbarhet; viktig lærdom i forbindelse med den finske drømmen om selvstendighet.
Slovenias herrelandslag i håndball

Resultater i internasjonale turneringer

Slovenia har deltatt i både EM, VM og OL i håndball. De har ikke hatt mange gode plasseringer, men en 2.-plass (sølvmedalje) fra EM i 2004, da de spilte på hjemmebane, og bronsemedalje under verdensmesterskapet i Frankrike i 2017 er deres beste internasjonale resultater.
Ghi

Ghi eller ghee (hindi घी ghī) er i det indiske kjøkken et særegent klaret smør laget av smør fra bøffelens melk. 
Smøret er smeltet og har fått putre over lang tid til alle faste stoffer legger seg på bunnen av gryten.  Så blir det silt og satt til å svalnes.  Etter det er blitt kjølt ned blir det putret og silt på nytt.  Til sist får man en klar gul flytende væske med en særegen lukt. Denne væsken er ghi. Ghi kan også lages av vanlig smør eller margarin. Prosessen skiller ut melkeproteinet og gjør ghi til et alternativ for melkeallergikere.
Ghi er mye brukt i indisk mat. Den brukes til å steke roti, samosa, grønnsaker, og til å lage karri i nord-indisk mat.  I sør-indisk mat blir den gjerne blandet med retter som ris og karri rett før den blir servert.
Ghi er også brukt i hinduismen for å ofre til ilden og til å brenne offer. I gamle dager brukte rike folk ghi for likbrenning.
Milo Đukanović

Liv og virke

I 1991 ble han, med støtte av Slobodan Milošević Europas yngste statsminister, på sin 29-årsdag. På 1990-tallet ledet han flere regjeringer i Montenegro frem til 1998.
Han brøt åpent med Slobodan Milošević i 1996–97. I 1997 gav han et intervju der langet ut mot Milošević og beskrev han som en mann med en antikvarisk politisk filosofi og som en person som omgikk seg med korrupte lakeier (henchmen). 
Momir Bulatović var på det tidspunktet både president i Montenenegro og leder i det da pro-Milošević DPS-partiet. Đukanovićs nye linje oppnådde et knepent flertall i DPS.
Bulatović ble deretter, tydelig regissert av Milošević, statsminister i den føderale jugoslaviske regjeringen og grunnla partiet Socialistička Narodna Partija – Det sosialistiske folkepartiet (SNP) for å fortsette å støtte Milosevics agenda i Montenegro.
Etter å ha utfordret Bulatović og vunnet over ham i presidentvalget i 1997 ble Milo Đukanović tatt i ed som Montenegros president den 15. januar 1998. 
Đukanović ble, etter parlamentsvalget i 2002 igjen valgt til Montenegros statsminister den 8. januar 2003. I 2006 ledet han an i kampen for et selvstendig Montenegro, som ble vunnet gjennom en folkeavstemning om uavhengighet fra Statsunionen Serbia og Montenegro i mai 2006, og ledet sitt land til ny selvstendighet. 
Han hadde et opphold som statsminister 2006-08, men ble deretter igjen utnevnt. Etter valget i 2009 fikk hans parti 49 av de 81 setene i parlamentet, og han fortsatte som statsminister inn i sin sjette periode i stillingen. Den 23. desember 2010 annonserte Dukanovic at han går av som Montenegros statsminister.
Han er talsmann for et helt uavhengig Montenegro, integrert i Europa. Đukanović representerer DPA, som er republikken Montenegros største parti. Đukanović var tidligere medlem av kommunistpartiet.
Pliocen

Pliocen (5 333 000–2 588 000 år siden) følger miocen (23–5,3 millioner år siden) og er den siste epoken i neogen.
Pliocen er tradisjonelt blitt regnet som den siste epoken i tertiær. I 2004 bestemte Den internasjonale kommisjonen for stratigrafi at inndelingen av jordens nytid i tertiær og kvartær skulle erstattes med en inndeling i paleogen og neogen. Pliocen ble den andre epoken i neogen etterfulgt av pleistocen og holocen, som tidligere hadde tilhørt kvartær. Grunnen til å gi opp kvartær som periode, var at starttidspunktet ikke kunne defineres klart.
I 2009 bestemte Den internasjonale stratigrafiske kommisjon at kvartær igjen skulle regnes som en egen periode og at grensa mellom neogen (pliocen) og kvartær (pleistocen) skulle settes ved 2,588 millioner år siden og ikke ved 1,805 millioner år, som tidligere ble brukt. Den tidligere grensa var satt ut fra tidspunktet da kaldtvannsmuslinger første gang dukket opp i Middelhavet, mens den nye grensa stemmer bedre med tidspunktet for de første omfattende isdannelsene på den nordlige halvkule.
Girl's Talk

Garuzutoku (Girl's Talk) er et musikkalbum med Kara, utgitt 29. mars 2010. Dette er gruppens tredje album totalt, og deres første plateutgivelse på det japanske markedet.
Syd-Böhmen

Befolkning og areal

Det totale arealet til regionen er 10 056 km², som er 13 % av det totale arealet av Tsjekkia. Syd-Böhmens befolkning er på 637 300, og med bare 63 personer per kvadratkilometer har regionen den laveste befolkningstettheten i hele landet.
Camilo Torres

Bakgrunn

Torres kom fra en av de rikeste familiene i Colombia. Han tok slutteksamen ved Liceo Cervantes i 1946. Etter et semesters jusstudier ved Colomias nasjonale universitet gikk han over til prestestudier ved presteseminaret i Bogotá, der han var i syv år. På denne tid ble Camilo interessert i sosiale spørsmål og fremfor alt spørsmålet om fattigdom og sosial rettferdighet.

Prest

Torres ble presteviet i 1954, og reiste deretter til Belgia, der han på anbefaling av kardinal Crisanto Luque Sánchez i Bogotá kunne studere sosiologi ved universitetet i Leuven. I Europa kom han i kontakt med kristendemokratene, den kristne fagforeningsbevegelse og med algeriske motstandsgrupper i Paris. I 1958 ble han uteksaminert som sosiolog med avhandlingen «En statistisk metode for den sosioøkonomiske virklighet i Bogotá».
Etter noe arbeide som sosialarbeide og kurator i Vest-Berlin returnerte han til Bogotá i 1959 of ble gjort til kapellan ved universitetet, der han i 1960 sammens med Orlando Fals Borda grunnla Den sosiologiske institusjon. Han medvirket i forskning som ble utført av Germán Guzmán, publisert som «Vold i Colombia» i 1962. Han publiserte sitt essay «Vold og sosiokulturelle forandringer på Colombias landsbygd» i 1963.

Politisk virksomhet

Torres begynte stadig mer å se folkets fattigdom som et stort problem og gikk inn for samarbeide mellom kristne og marxister. Etter 1965 ble han mer kjent i Colombia ved at han begynte å spre sine sosialistiske revolusjonære idéer. Da han i strid mot ordre fra sin erkebiskop, kardinal Luis Concha Córdoba, fortsatte sin politiske virksomhet, ble han suspendert fra sin prestelige tjeneste, og måtte også forlate sine arbeidsoppgaver ved universitetet.
I flere måneder reiste han rundt i Colombia for å spre sin kristen-kommunistiske bevegelse Han fikk mange tilhengere, særskilt blant akademisk ungdom, og ble betraktet av mange som en potensiell leder for en samlet venstreopposisjon.

Underjordisk virksomhet

I 1965 publiserte Torres sitt program for enhetsfronten. I oktober samme år gikk han inn i den kommunistinspirerte Ejército de Liberación Nacional (ELN) og gikk under jorden.

Død

Den 15. februar 1966 ble han drept av regjeringsstyrker i landsbyen El Carmen ved Patio Cemento i departementet Santander i sin første våpenstrid mot den colombianske arméen. Han ble nektet kristen begravelse. Hans gravsted er ukjent.

Kilder

http://www.camilovive.org/
Arbetslöshetskassa

En arbetslöshetskassa, eller a-kassa, er en økonomisk forening knyttet til en svensk fagforening (foruten Arbetslöshetskassan Alfa, som er frittstående). En a-kassa likestilles f.o.m. 1. juli 2002 med en myndighet, og omfattes således blant annet av trykkefrihetsforordningen.
A-kassans fremste oppgave er å administrere og betale ut arbeidsledighetshetstrygd ifølge lag om arbetslöshetsförsäkring (ALF). Kassenes virksomhet styres av lag om arbetslöshetskassor (LAK).
Kassenes styre er det besluttende organ og tillsettes av et årsmøte. Styrets beslutninger iverksettes av en kasserer som har ansvaret for kassens handläggare. Trygd utbetales til kassenes medlemmer eller tilsatte.
Man må ha hatt tidligere jobb og arbeidet et visst antall dager for å ha rett til å få utbetalt arbeidsledighetstrygd fra en a-kasse.

Erstatningens størrelse

Man kan få opptil 80 prosent av lønnen i a-kassa. Det finns dog et maksimalt dagpengebeløp som er 730 kroner de første 100 dagene, deretter 680 kroner.
Maksimalt med dagpenger får den som tjent mer enn 20 075 kroner i måneden, hvilket innebærer at den maksimale a-kasseerstatningen er 16 060 kroner i måneden. Dette innebærer omkring 11 000 kroner etter skatt.
Olofström

Olofström er et tettsted i Blekinge län i Sverige. Det er Olofström kommunes administrasjonssenter. I 2010 hadde tettstedet 7 327 innbyggere. 
Olofström vokste opp omkring et jernverk som ble anlagt i 1735. Olofström er kjent for sin høyteknologiske industri. Industrien har en lang historie på stedet, og har etterlatt seg en rik kulturarv innen industri og teknologi. Industrien domineres av selskapet Volvo Personvagnar. De kjøpte Svenska Stålpressningsaktiebolaget av Alfa Laval i slutten av 1960-årene. Stedets nest største arbeidsgiver er kommunen. Andre større arbeidsgivere er blant annet Finnveden Metal Structures, European Body Panels, Coor Service Management, Stans & Press og Blekinge läns landsting. 
Holje marknad er en festival og marked som arrangeres i sentrum av Olofström i slutten av mai hvert år. Her finner man salgsboder, tivoli og artistopptredener. Hvert år besøkers markedet av over 1000 personer.
Det er mange idrettsforeninger i Olofström, bl.a. minigolfklubben Olofströms BGK, friidrettsklubben UF Contact (med blant andre høydehopperen Susanne Lorentzon), innebandyklubben Olofströms IBK (med damelaget i 1. divisjon sesongen 2008/2009) og ishockeyklubben Olofströms IK. Stedets fotballklubb heter Olofströms IF.
Killingholme gasskraftverk

Killingholme gasskraftverk  er et varmekraftverk med to enheter (A, B) i Lincolnshire i England, Storbritannia. Det har en installert produksjonskapasitet på 1 565 MW, fordelt på Killingholme B med to 456 MW-blokker og Killingholme A med en 652 MW-blokk fra 1993 med gassturbiner.
Brenselkilden er naturgass. Anlegget ble utbygd omkring årene 1990–1993 av Siemens og ABB. Operatør er selskapet Centrica Energy for 652 MW ABB-blokken, og E.ON for de to andre, Siemens-bygde blokkene.
De totale CO2-utslippene i 2008 var ca. 2 135 992 tonn ved E.ON-anlegget på 912 MW (Killingholme B), og 1 806 442 tonn ved Centrica-anlegget på 652 MW (Killingholme A). Begge anlegg lå da om lag på det dobbelte utslippet av kvotemålet for 2008.
Trondheimstegnerne

Trondheimstegnerne er en samling tegneserieskapere fra Trondheim som har gått sammen om å danne et tegneseriemiljø i Trondheim. Foruten å utveksle ideer og erfaringer har de arrangert en minifestival og gitt ut tre hefter i Slagg-serien. I 2004 var hele tre av medlemmene nominert til Sproingprisen.
PDP-1

PDP-1 (Programmed Data Processor-1) var en 18-biter minidatamaskin som ble lansert av Digital Equipment Corporation (DEC) i 1959. Den var den første datamaskinen i PDP-serien og forgjengeren til 18-bit minidatamaskinene PDP-4, PDP-7, PDP-9 og PDP-15.
Den er kjent for avgjørende i å skape hackerkulturen i Massachusetts Institute of Technology (MIT), BBN og andre steder.Det som antas å ha vært verdens første videospill, Spacewar!, ble utviklet for PDP-1, sammen med det første tekstbehandlingsprogram for en datamaskin til generelt bruk («Expensive Typewriter»).
Asialekene 1951

Asialekene 1951 var de første Asialekene, de ble arrangert i New Delhi i India i perioden 4. til 11. mars 1951. Det var 489 utøvere fra elleve nasjoner som deltok i åtte sporter. Japan ble beste nasjon med 24 gullmedaljer foran India med femten.